17 



som store Undtagelser, vides ikke; men i alt Fald staar der et 

 særdeles smukt middelstort Individ af Arten i Riks-Museet i Stock- 

 holm, erhvervet i Nizza 1850 af Prof. J.A. Agardh. Jeg har allerede 

 i min foregaaende Afhandling (se forrige Aargang af Oversigterne 

 S. 106 — 7) i en Tillægsanmærkning gjort opmærksom paa de 

 oceaniske eller pelagiske Cephalopodformers Udbrednings- 

 forhold, og i Overensstemmelse med det deri yttrede vil man 

 forstaa, at denne Gonatens Forekomst i Middelhavet ikke kan 

 være mig aldeles uventet. 



Det østligste Punkt i Atlanterhavet, hvor Gonatus er bleven 

 fangen, er Porsangerfjorden i Norge; Hr. R. Collett havde 

 dér erholdt det Exemplar, som blev beskrevet og afbildet af 

 Prof. G. O. Sars, det eneste, der hidtil er truffet i Nærheden 

 af Norges Kyster. Jeg nærer imidlertid ingen Tvivl om , at 

 Arten forekommer i dybere Regioner af Havet hele Vejen Norden 

 om Siberien og helt til det Stille Hav. Jeg har i det mindste i 

 en Beskrivelse med tilhørende Omridsfigur af hele Dyret samt 

 af dets Gladius og Tentakelkølle, som den berømte Midden- 

 dorff^) har givet af en fra Kamtshatkas Kyst indsendt Blæk- 

 sprutte, ikke kunnet finde nogen væsentlig Forskjel imellem 

 denne Form og vor grønlandske. At Dyret fra Kamtshatka 

 under alle Omstændigheder er en virkelig Gonatus, og hvis den 

 skulde være som Art forskjellig fra den nordatlantiske, da er 

 en yderst nærstaaende Art, er udenfor al Tvivl. Jeg bestyrkedes 

 saa meget mere i denne Arts-Identitet, som der i 1865 i Museet 

 i Leiden gaves mig Lejlighed til at undersøge et Stille-Havs 

 Individ af en Gonatus, som var fra Japan, og hvilken jeg heller 

 ikke, uagtet mit nøje Kjendskab til den grønlandske, kunde 

 skjelne fra denne; i hvert Tilfælde vil den japanske blive 

 identisk med den kamtschatkaske. Jeg skal nu blot hertil føje 

 den historiske Bemærkning, at allerede Middendorff gjorde 



') Mémoires de rAcadéinie Imp. des Sciences de St. Pétersbourg. S. VI. 

 Sciences Nat. T. VI. 1849. p. 51.5—16. PI. X, fig 1—7. 



Oversigt over d. K. D. Vidensk. Selsk. Forhandl. 1881. 9 



